cyanic-selkie/wikianc huggingface dataset:
আইয়ো (প্রাকৃতিক উপগ্রহ)
নামকরণ প্রণালী
সাইমন মারিয়াস গ্যালিলিয়ান উপগ্রহগুলির একক আবিষ্কর্তা না হলেও, এই উপগ্রহগুলির যে নাম তিনি স্থির করেছিলেন তা-ই গৃহীত হয়েছিল। ১৬১৪ সালে প্রকাশিত Mundus Iovialis anno M.DC.IX Detectus Ope Perspicilli Belgici গ্রন্থে তিনি বৃহস্পতির বৃহৎ উপগ্রহগুলির মধ্যে সর্ব-অভ্যন্তরে অবস্থিত উপগ্রহটির একাধিক বিকল্প নাম প্রস্তাব করেন। এই প্রস্তাবনাগুলির অন্যতম ছিল "বৃহস্পতির বুধ" ও "বাসব গ্রহগুলির মধ্যে প্রথম" নামগুলিও। ১৬১৩ সালে জোহানেস কেপলারের প্রস্তাবনার ভিত্তিতে তিনি নামকরণের এমন এক পরিকল্পনাও গ্রহণ করেন যেখানে প্রতিটি উপগ্রহের নামকরণ করা হয় গ্রিক পুরাণের জিউস বা জিউসের রোমান প্রতিরূপ জুপিটারের এক-এক প্রেমিক বা প্রেমিকার নামানুসারে। মারিয়াস বৃহস্পতির সর্ব-অভ্যন্তরের বৃহৎ উপগ্রহটির নামকরণ গ্রিক পৌরাণিক চরিত্র আইয়োর নামানুসারে করেন:
"... Inprimis autem celebrantur tres fœminæ Virgines, quarum furtivo amore Iupiter captus & positus est, videlicet Io Inachi Amnis filia... Primus à me vocatur Io... [Io,] Europa, Ganimedes puer, atque Calisto, lascivo nimium perplacuere Jovi."
"... প্রথমে, গোপন প্রেমের ছলনে জুপিটার কর্তৃক বন্দী হওয়া তিন যুবতী সম্মানিত হবেন, অর্থাৎ, ইনাকাস নদীর কন্যা আইয়ো… প্রথম [উপগ্রহটিকে] আমি আইয়ো বলে ডাকি… আইয়ো, ইউরোপা, বালক গ্যানিমিড ও ক্যালিস্টো কামুক জুপিটারকে অতিশয় তুষ্ট করেছিলেন।"
নামটির প্রথাগত ইংরেজি উচ্চারণটি হল, যদিও ক্ষেত্রবিশেষে অধিকতর ‘প্রামাণিক’ উচ্চারণ হিসেবে -ও ব্যবহৃত হয়েছে। লাতিন ভাষায় নামটির দু’টি মূল অংশ রয়েছে: Īō ও (বিরল ক্ষেত্রে) Īōn। শেষোক্ত শব্দটিই ইংরেজি বিশেষণ Ionian-এর উৎস।
আইয়োর বৈশিষ্ট্যগুলির নামকরণ করা হয়েছে আইয়ো পুরাণকথার সঙ্গে যুক্ত চরিত্র ও স্থানগুলির নামানুসারে এবং সেই সঙ্গে বিভিন্ন দেশের পুরাণে আগুন, আগ্নেয়গিরি, সূর্য ও ঝঞ্ঝার দেবদেবীদের এবং দান্তের ইনফারনো-র চরিত্র ও স্থানের নামানুসারে। এই নামগুলি আইয়োর পৃষ্ঠভাগের আগ্নেয়গিরি-সম্বন্ধীয় প্রকৃতির সঙ্গে সাযুজ্যপূর্ণ। ভয়েজার ১ মহাকাশযান কর্তৃক প্রথম কাছ থেকে আইয়োর পৃষ্ঠভাগ পর্যবেক্ষণের পর থেকে ইন্টারন্যাশনাল অ্যাস্ট্রোনমিক্যাল ইউনিয়ন আইয়োর আগ্নেয়গিরি, পর্বত, মালভূমি ও বৃহৎ অ্যালবেডো বৈশিষ্ট্যগুলির জন্য ২২৫টি নাম অনুমোদন করেছে। আইয়োর বিভিন্ন ধরনের আগ্নেয়গিরি-সম্বন্ধীয় বৈশিষ্ট্যের ধরনগুলির যে অনুমোদিত বর্গনামগুলি ব্যবহৃত হয় তার মধ্যে রয়েছে প্যাটারা ("খন্দ"; আগ্নেয় অবনমিত ভূমি), ফ্লুকটাস ("প্রবাহ"; লাভা প্রবাহ), ভ্যালিস ("উপত্যকা"; লাভা প্রণালী) এবং সক্রিয় উদ্গীরণ কেন্দ্র (এক-একটি নির্দিষ্ট আগ্নেয়গিরিতে সেই স্থান যেখানে স্তম্ভ সক্রিয়তাই আগ্নেয় সক্রিয়তার প্রথম চিহ্ন)। নামযুক্ত পর্বত, মালভূমি, স্তরবিশিষ্ট ভূখণ্ড ও ঢালাকৃতি আগ্নেয়গিরিগুলির ক্ষেত্রে যথাক্রমে মনস, মেনসা (টেবিল), প্লেনাম ও থোলাস (রোটুনডা) পরিভাষাগুলি ব্যবহৃত হয়েছে। নামযুক্ত উজ্জ্বল অ্যালবেডো অঞ্চলগুলির ক্ষেত্রে রিজিও পরিভাষাটি প্রযুক্ত হয়ে থাকে। নামযুক্ত বৈশিষ্ট্যগুলির উদাহরণ হল প্রমিথিউস, প্যান মেনসা, ত্বষ্টৃ প্যাটারা ও ৎসুই গোয়াব ফ্লুকটাস।
পর্যবেক্ষণের ইতিহাস
পরবর্তী আড়াই শতাব্দীকাল জ্যোতির্বিজ্ঞানীদের দূরবীনে আইয়ো একটি সমাধান-না-হওয়া, পঞ্চম-ম্যাগনিচিউড আলোর বিন্দুই থেকে যায়। সপ্তদশ শতাব্দীতে আইয়ো ও ওন্যান্য গ্যালিলিয়ান উপগ্রহগুলিকে বিভিন্ন উদ্দেশ্যে ব্যবহার করা হত; তার মধ্যে ছিল দ্রাঘিমাংশ নির্ধারণের আদি পদ্ধতিসমূহ, কেপলারের তৃতীয় গ্রহীয় গতিসূত্রের বৈধকরণ এবং বৃহস্পতি থেকে পৃথিবীতে আলোর গতির সময় নির্ধারণ। জ্যোতির্বিজ্ঞানী জিওভান্নি ক্যাসিনি ও অন্যান্যদের কৃত এফিমেরিডেসের ভিত্তিতে পিয়ের-সাইমন লাপ্লাস আইয়ো, ইউরোপা ও গ্যানিমিডের কক্ষীয় অনুনাদের ব্যাখ্যায় একটি গাণিতিক তত্ত্ব প্রস্তাব করেন। পরবর্তীকালে জানা যায় যে এই তিনটি প্রাকৃতিক উপগ্রহের ভূতত্ত্বের উপর এই অনুনাদের প্রভাব অপরিসীম।
ঊনবিংশ শতাব্দীর শেষভাগে এবং বিংশ শতাব্দীতে দূরবীন প্রযুক্তির উন্নতিসাধনের ফলে জ্যোতির্বিজ্ঞানীরা আইয়োর পৃষ্ঠভাগের বৃহৎ বৈশিষ্ট্যগুলিকে চাক্ষুষ করতে সক্ষম হন। ১৮৯০-এর দশকে এডওয়ার্ড ই. বার্নার্ড প্রথম আইয়োর বিষুবীয় ও মেরু অঞ্চলে ঔজ্জ্বল্যের পার্থক্যগুলি পর্যবেক্ষণ করেন। তিনি সঠিকভাবেই ধরতে পেরেছিলেন যে এর কারণ আইয়োর আকৃতি সহকারী জ্যোতির্বিজ্ঞানী উইলিয়াম পিকারিং-এর মত অনুযায়ী ডিম্বাকার বলে অথবা ইতিপূর্বে বার্নার্ড কর্তৃকই প্রস্তাবিত দু’টি পৃথক বস্তু নয়, বরং দুই অঞ্চলের মধ্যে রং ও অ্যালবেডোর পার্থক্য।  দূরবীনের মাধ্যমে সম্পাদিত পরবর্তী পর্যবেক্ষণের মাধ্যমে জ্যোতির্বিজ্ঞানীরা আইয়োর স্বতন্ত্র লালচে-বাদামি মেরু অঞ্চল এবং হলুদ-সাদা বিষুবীয় পট্টির বিষয়ে নিশ্চিত হন।
বিংশ শতাব্দীর মধ্যভাগ থেকে দূরবীনে কৃত পর্যবেক্ষণের মাধ্যমে জ্যোতির্বিজ্ঞানীরা আইয়োর বেদস্তুর প্রকৃতিটির আভাস পেতে শুরু করেন। বর্ণালি পর্যবেক্ষণের মাধ্যমে এমন ইঙ্গিত পাওয়া যায় যে আইয়োর পৃষ্ঠভাগে জলীয় বরফের অস্তিত্ব নেই, যেখানে অন্যান্য গ্যালিলিয়ান উপগ্রহগুলিতে জলীয় বরফ প্রচুর পরিমাণে পাওয়া গিয়েছে। কোনও কোনও পর্যবেক্ষণের ফলে এমন ইঙ্গিতও পাওয়া গিয়েছে যে আইয়োর পৃষ্ঠভাগে সোডিয়াম লবণ ও সালফার গঠিত উদ্বায়ী পদার্থেরই প্রাধান্য রয়েছে। রেডিওটেলিস্কোপিক পর্যবেক্ষণের মাধ্যমে বৃহস্পতির চৌম্বকমণ্ডলের উপর আইয়োর প্রভাবের কথা জানা গিয়েছে; ডেকামেট্রিক তরঙ্গদৈর্ঘ্য বিস্ফোরণগুলি আইয়োর কক্ষীয় পর্যায়কালের সঙ্গে বাঁধা রয়েছে।
ভয়েজার
১৯৭৯ সালে ভয়েজার ১ ও ভয়েজার ২ প্রোব দু’টি আইয়ো অতিক্রম করে। এই দুই প্রোবের উন্নততর চিত্রগ্রহণ ব্যবস্থার মাধ্যমে অনেক বেশি অনুপুঙ্খ আলোকচিত্র গ্রহণ করা সম্ভব হয়। ১৯৭৯ সালের ৫ মার্চ তারিখে ভয়েজার ১ আইয়োর দূরত্ব দিয়ে উপগ্রহটিকে অতিক্রম করে। গৃহীত আলোকচিত্রগুলি থেকে আইয়োর পৃষ্ঠভাগে অভিঘাত গহ্বর-বিহীন একটি অদ্ভুত বহুবর্ণ ভূপ্রকৃতির সন্ধান পাওয়া যায়। সর্বোচ্চ-রেজোলিউশন ছবিগুলিতে অদ্ভুত আকারবিশিষ্ট গহ্বর, মাউন্ট এভারেস্টের চেয়েও উঁচু পর্বত এবং আগ্নেয় লাভা প্রবাহের অনুরূপ বৈশিষ্ট্যে পরিপূর্ণ একটি অপেক্ষাকৃত নবীন পৃষ্ঠভাগের সন্ধান পাওয়া যায় যায়।
এই অভিযানের অব্যবহিত পরেই ভয়েজার নেভিগেশন ইঞ্জিনিয়ার লিন্ডা এ. মোরাবিটো একটি ছবিতে আইয়োর পৃষ্ঠভাগ থেকে উত্থিত একটি উদ্গীরণ স্তম্ভ লক্ষ্য করেন। ভয়েজার ১ কর্তৃক গৃহীত আরেকটি ছবিতে দেখা যায় এই রকম নয়টি উদ্গীরণ স্তম্ভ আইয়োর পৃষ্ঠভাগে ছড়িয়ে ছিটিয়ে রয়েছে। এর থেকে প্রমাণিত হয় যে আইয়োতে আগ্নেয় সক্রিয়তার অস্তিত্ব রয়েছে। ভয়েজার ১ আইয়োর মুখোমুখি হওয়ার অল্পকাল আগে প্রকাশিত একটি পত্রে এই সিদ্ধান্তটির ভবিষ্যদ্বাণী করেছিলেন স্ট্যান পিল, প্যাট্রিক ক্যাসেন ও আর. টি. রেনল্ডস। লেখকেরা অনুমান করেছিলেন যে আইয়োর অভ্যন্তরভাগ নিশ্চয়ই ইউরোপা ও গ্যানিমিডের সঙ্গে এই উপগ্রহটির কক্ষীয় অনুনাদের ফলে উদ্ভূত গুরুত্বপূর্ণ জোয়ার-সম্বন্ধীয় তাপায়নের মধ্য দিয়ে গিয়েছে (এই প্রক্রিয়ার বিস্তারিত ব্যাখ্যার জন্য "জোয়ার-সম্বন্ধীয় তাপায়ন" অনুচ্ছেদটি দেখুন)। এই ফ্লাইবাই থেকে প্রাপ্ত তথ্যে দেখা গিয়েছে যে আইয়োর পৃষ্ঠভাগে সালফার ও সালফার ডাইঅক্সাইড হিমেরই প্রাধান্য। এই যৌগগুলি এই উপগ্রহের পাতলা বায়ুমণ্ডল ও আইয়োর কক্ষপথে কেন্দ্রীভূত প্লাজমা টোরাসটিকেও নিয়ন্ত্রণ করছে। (এটিও ভয়েজার কর্তৃক আবিষ্কৃত হয়)।
১৯৭৯ সালের ৯ জুলাই ভয়েজার ২ দূরত্ব থেকে আইয়ো অতিক্রম করে। যদিও এই মহাকাশযানটি ভয়েজার ১-এর মতো খুব কাছ দিয়ে আইয়ো অতিক্রম করেনি, তবুও দুই মহাকাশযান থেকে গৃহীত আলোকচিত্রগুলিকে তুলনা করে দেখা গিয়েছে দু’টি অভিযানের মধ্যবর্তী চার মাসে আইয়োর পৃষ্ঠভাগে বেশ কিছু পরিবর্তন সূচিত হয়েছিল। সেই সঙ্গে ভয়েজার ২ বৃহস্পতির জগৎ ছেড়ে বেরিয়ে যাওয়ার সময় এই মহাকাশযান থেকে আইয়োকে অর্ধচন্দ্রাকারে পর্যবেক্ষণের সময় দেখা যায় যে মার্চ মাসে পর্যবেক্ষিত নয়টি উদ্গীরণ স্তম্ভ জুলাই মাসেও সক্রিয় রয়েছে, যেখানে একমাত্র পেলে আগ্নেয়গিরিটিতেই দুই ফ্লাইবাইয়ের মধ্যবর্তী সময়ে অগ্ন্যুৎপাত থেমেছে।
গ্যালিলিও
ভয়েজার প্রোবের বৃহস্পতি অতিক্রমণের পর মধ্যবর্তী বছরগুলিতে পৃথিবী-ভিত্তিক পর্যবেক্ষণ চালানো হয়। এরপর পৃথিবী থেকে যাত্রা শুরু করার ছয় বছর পর ১৯৯৫ সালে গ্যালিলিও মহাকাশযানটি বৃহস্পতির নিকট উপস্থিত হয়। বৃহস্পতির তীব্রতম বিকিরণ বলয়গুলির একটির মধ্যে আইয়োর অবস্থান দীর্ঘকালীন নিকট ফ্লাইবাইকে অসম্ভব করে তুলেছিল, কিন্তু গ্যালিলিও মহাকাশযানটি এটির দুই বছর ব্যাপী বৃহস্পতি মণ্ডল পর্যবেক্ষণের অভিযানে কক্ষপথে প্রবেশের অব্যবহিত পূর্বে উপগ্রহটির নিকটবর্তী হতে পেরেছিল। ১৯৯৫ সালের ৭ সেপ্টেম্বর নিকট ফ্লাইবাইয়ের সময় কোনও আলোকচিত্র গৃহীত না হলেও এই অভিযানের ফলে কিছু গুরুত্বপূর্ণ আবিষ্কার সম্ভব হয়। এর মধ্যে রয়েছে অভ্যন্তরীণ সৌরজগতের শিলাময় গ্রহগুলির অনুরূপ লৌহনির্মিত বৃহৎ অন্তস্থল।
ক্লোজ-আপ ছবির অভাব ও যান্ত্রিক সমস্যার ফলে আহরিত তথ্য পৃথিবীতে প্রেরণে অতিমাত্রায় অসুবিধা সত্ত্বেও গ্যালিলিও মহাকাশযানের প্রাথমি অভিযানের সময় বেশ কয়েকটি গুরুত্বপূর্ণ বৈশিষ্ট্য আবিষ্কৃত হয়। গ্যালিলিও পিল্লান প্যাটারায় একটি প্রধান অগ্ন্যুৎপাতের প্রভাবগুলি পর্যবেক্ষণ করে এবং নিশ্চিত করে যে এই উপগ্রহে অগ্ন্যুৎপাতের ফলে উৎক্ষিপ্ত পদার্থ ম্যাগনেসিয়াম-সমৃদ্ধ ম্যাফিক ও অতিম্যাফিক উপাদান সহ সিলিকেট ম্যাগমা দ্বারা গঠিত। প্রাথমিক অভিযানের সময় প্রায় প্রত্যেক প্রদক্ষিণেই দূর থেকে আইয়োর আলোকচিত্র গৃহীত হয়েছিল। এই ছবিগুলি থেকে জানা যায় আইয়োতে অনেকগুলি সক্রিয় আগ্নেয়গিরি (পৃষ্ঠভাগে শীতলায়িত ম্যাগমা থেকে তাপ নিঃসরণ ও আগ্নেয় উদ্গীরণ স্তম্ভ উভয়ই), ভিন্ন ভিন্ন ধরনের ভূপ্রাকৃতিক বৈশিষ্ট্য-সমন্বিত অসংখ্য পর্বত রয়েছে এবং ভয়েজার ও গ্যালিলিও মহাকাশযানের অভিযানের মধ্যবর্তী সময়ে ও গ্যালিলিও-র প্রদক্ষিণের মধ্যেও এই উপগ্রহে পৃষ্ঠভাগে অনেক পরিবর্তন সাধিত হয়েছে।
গ্যালিলিও অভিযান দুইবার সম্প্রসারিত হয় – ১৯৯৭ ও ২০০০ সালে। এই সম্প্রসারিত অভিযানের সময় ১৯৯৯ সালের শেষভাবে ও ২০০০ সালের গোড়ার দিকে প্রোবটি তিনবার আইয়োর নিকটবর্তী হয় এবং ২০০১ সালের শেষভাবে ও ২০০২ সালের গোড়ার দিকে আবার তিনবার আইয়োর নিকটবর্তী হয়। এই অভিযানগুলির সময় কৃত পর্যবেক্ষণ থেকে জানা যায় যে, আইয়োর আগ্নেয়গিরি ও পর্বতগুলি ভূতাত্ত্বিক প্রক্রিয়া চলছে, কোনও চৌম্বক ক্ষেত্রের অস্তিত্ব নেই এবং সেই সঙ্গে আগ্নেয়গিরিগুলির সক্রিয়তার মাত্রাও জানা যায়।
ক্যাসিনি
২০০০ সালের ডিসেম্বর মাসে ক্যাসিনি মহাকাশযান শনির দিকে যাওয়ার সময় অল্পকালের জন্য দূর থেকে বৃহস্পতি মণ্ডলের মুখোমুখি হয়। এর ফলে এই মহাকাশযানটি গ্যালিলিও-র সঙ্গে একযোগে বৃহস্পতি ও তার উপগ্রহগুলিকে পর্যবেক্ষণের সুযোগ পায়। এই পর্যবেক্ষণগুলি থেকে ত্বষ্টৃ প্যাটারায় একটি নতুন উদ্গীরণ স্তম্ভ প্রকাশ পায় এবং আইয়োর অরোরা সম্পর্কে অন্তর্জ্ঞান অর্জন সম্ভব হয়।
নিউ হোরাইজনস
প্লুটো ও কাইপার বেষ্টনীর দিকে যাত্রার সময় ২০০৭ সালের ২৮ ফেব্রুয়ারি নিউ হোরাইজনস মহাকাশযানটি বৃহস্পতি মণ্ডল ও আইয়ো অতিক্রম করে। এই অভিযানের সময় দূর থেকে অনেক বার আইয়োকে পর্যবেক্ষণ করা হয়। পর্যবেক্ষণলব্ধ ছবিগুলির মধ্যে ছিল ত্বষ্টৃ প্যাটারায় একটি বিরাট উদ্গীরণ স্তম্ভের ছবি। এর ফলে ১৯৭৯ সালে পেলের উদ্গীরণ স্তম্ভটি পর্যবেক্ষণের পর আইয়োনীয় আগ্নেয় উদ্গীরণ স্তম্ভের বৃহত্তম শ্রেণিটিকে প্রথম বিস্তারিতভাবে পর্যবেক্ষণ করা সম্ভব হয়। এছাড়াও নিউ হোরাইজনস গিররু প্যাটারার কাছে একটি আগ্নেয়গিরির আলোকচিত্র গ্রহণ করে। এটি সেই সময় অগ্ন্যুৎপাতের আদি পর্যায়ে ছিল। গ্যালিলিও অভিযানের পরে সংঘটিত একাধিক অগ্ন্যুৎপাতের আলোকচিত্রও নিউ হোরাইজনস কৃত ধৃত হয়েছিল।
কারপাল টানেল সিনড্রোম
কারপাল টানেল সিনড্রোম (Carpal-Tunnel Syndrome) এক প্রকারের কব্জির প্রদাহজনিত রোগ। কারপাল টানেল অর্থাৎ কব্জির হাড়গুলির(ও সংশ্লিষ্ট কব্জি ভাজকরার পেশীগুলির সংযোগকারী টেন্ডন সমূহের)মধ্যবর্তী সুড়ঙ্গে মিডিয়ান স্নায়ুর নিষ্পেষণ/পীড়ন জনিত কারণে এই প্রদাহ হয়ে থাকে।
নিয়মিত ও ক্রমাগত ভাবে কব্জির উপর চাপ পড়ে, যেমন - অনেকক্ষণ ধরে টাইপ করা - এরকম কাজ এই রোগে ঘটায় কারণ:
উপসর্গ
সাধারণত কব্জিসন্ধিতে ব্যাথা বা অস্বস্তী লাগা বেশি সময় কাজ করতে না পারা হাতের পেশীতে ব্যাথা হওয়া এবং হাত অসাড় মনে হওয়া, রাতে ব্যাথা হওয়া, শক্ত হয়ে যাওয়া, হাতে শক্তি না পাওয়া ইত্যাদি৷
চিকিৎসা
এই রোগের উপশমের জন্য শল্যচিকিৎসা ও অন্যান্য ধরনের চিকিৎসা চালু আছে। মারাত্মক আকার ধারণ করলে অর্থাৎ‍ রাতে ঘুমাতে না পারার মত ব্যথা বা কাজ করাই যায় না এমন অবস্থা হলে স্প্লিন্ট স্থাপন, হাইড্রোকর্টিসোন ইন্জেকসন বা শল্য চিকিৎসা দ্বারা মিডিয়ান স্নায়ুকে চাপমুক্ত করার দরকার হতে পারে৷ অস্ত্রোপচার করে স্নায়ুকে চাপমুক্ত করে পেশী সমুহের কার্যক্ষমতা ফিরিয়ে আনার চেষ্টা করা হয়। সাধারণত মারাত্মক আকার ধারণ করলে তবেই শল্য চিকিৎসা করতে হতে পারে৷ পুরো উন্মুক্ত না করে দূরবীন জাতীয় অস্ত্রোপচারও করা সম্ভব।
রোগের কারণ দূর করা চিকিৎসা ছাড়া, এর উপসর্গের নানা উপশম পদ্ধতি চালু আছে, যেমন: ব্যাথার ওষুধ, আল্ট্রা সাউন্ড, লেজার থেরাপি ইত্যাদি৷
অদ্রিশ বন্দ্যোপাধ্যায়
অদ্রিশ বন্দ্যোপাধ্যায় (জন্ম ২৬ ফেব্রুয়ারি ১৯৭৫) একজন ভারতীয় প্রাক্তন ক্রিকেটার। তিনি ছিলেন একজন ডানহাতি ব্যাটসম্যান এবং ডানহাতি অফব্রেক বোলার যিনি বাংলার হয়ে খেলতেন। তিনি বেলুরমাঠে জন্মগ্রহণ করেন।
বন্দ্যোপাধ্যায় ১৯৯২-৯৩ মৌসুমে ইংল্যান্ডের বিরুদ্ধে একটি অনূর্ধ্ব-১৯ টেস্টে উপস্থিত হন, মাইকেল ভন এবং জেসন কেরের উইকেট নেন।
বন্দ্যোপাধ্যায় সেই মরসুমের শেষের দিকে পাঞ্জাবের বিরুদ্ধে বাংলার হয়ে একটি প্রথম-শ্রেণীর উপস্থিতি করেছিলেন, ১৬ ওভার বল করেছিলেন এবং ৪ রান করেছিলেন।
ত্রিপুরা বিধানসভা নির্বাচন, ২০০৮
২০০৮ সালের ত্রিপুরা বিধানসভা নির্বাচনটি ভারতের ত্রিপুরার ৬০ টি বিধানসভা কেন্দ্রের (ACs) প্রতিটি থেকে বিধানসভার সদস্যদের (এমএলএ) নির্বাচন করার জন্য ২৩ ফেব্রুয়ারিতে একক পর্বে অনুষ্ঠিত হয়েছিল। ৭ মার্চ ২০০৮ তারিখে ভোট গণনা হয়েছিল; এই নির্বাচনে ইলেকট্রনিক ভোটিং মেশিন (ইভিএম) ব্যবহারের ফলে দিনের মধ্যেই ফলাফল প্রস্তুত হয়ে যায়।
ভারতের কমিউনিস্ট পার্টি (মার্কসবাদী) (সিপিআই(এম)) -এর নেতৃত্বাধীন বামফ্রন্ট জোট ৪৯টি আসন জিতে এবং দুই-তৃতীয়াংশের বেশি সংখ্যাগরিষ্ঠতা অর্জন করে বিধানসভার নিয়ন্ত্রণ ধরে রেখেছে। এটি সিপিআই(এম)কে টানা চতুর্থ শাসনামল প্রদান করে।
সিপিআই(এম) নেতা মানিক সরকার ১০ মার্চ ২০০৮-এ ১১ জন অন্যান্য ক্যাবিনেট মন্ত্রীদের সাথে চতুর্থবারের মতো ত্রিপুরার মুখ্যমন্ত্রী হিসাবে শপথ নেন।
হাইলাইট
ত্রিপুরা বিধানসভার নির্বাচন ২৩ ফেব্রুয়ারি, ২০০৮-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।
পটভূমি
১৯৮৮ থেকে ১৯৯৩ সালের মধ্যে কংগ্রেস সরকারের এক মেয়াদের সময় বাদে, সিপিআইএম ১৯৭৮ সাল থেকে রাজ্যে প্রভাবশালী শাসক দল ছিল।
পূর্ববর্তী নবম ত্রিপুরা বিধানসভার নির্বাচন ২০০৩ সালে অনুষ্ঠিত হয়েছিল এবং এই বিধানসভার মেয়াদ ১৯ মার্চ ২০০৮-এ শেষ হওয়ার কথা ছিল। ভারতের নির্বাচন কমিশন (ইসিআই) ১৪ জানুয়ারী ২০০৮-এ দশম ত্রিপুরা বিধানসভার জন্য নতুন নির্বাচন ঘোষণা করেছে। ২০০৮ সালের নির্বাচনের জন্য ৬০টি নির্বাচনী এলাকার মধ্যে ২০টি তফসিলি উপজাতিদের জন্য এবং সাতটি তফশিলি জাতির জন্য সংরক্ষিত ছিল। সব ভোটকেন্দ্রে ইলেকট্রনিক ভোটিং মেশিন ব্যবহার করে নির্বাচন অনুষ্ঠিত হয়।
মানিক সরকারের নেতৃত্বে সিপিআই(এম), ২০০৩ সালে পুনঃনির্বাচিত হওয়ার পর নবম ত্রিপুরা বিধানসভায় সরকার গঠন করেছিল। বামফ্রন্ট ৬০টি আসনের মধ্যে ৪১টি আসনে জিতেছে।
প্রচারণা
এই নির্বাচনে মোট ৩১৩ জন প্রার্থী প্রতিদ্বন্দ্বিতা করেন।
নির্বাচনের দিন
নির্বাচনের দিন (২৩ ফেব্রুয়ারী ২০০৮) শান্তিপূর্ণ ছিল এবং এই রাজ্যে কোন সহিংসতার ঘটনা ছাড়াই অতিবাহিত হয়েছিল যা ঐতিহ্যগতভাবে জঙ্গি সংগঠনের বিদ্রোহের সম্মুখীন হয়েছে। এই নির্বাচনের জন্য অভূতপূর্ব নিরাপত্তা ব্যবস্থা করা হয়েছিল - বর্ডার সিকিউরিটি ফোর্স, ইন্দো-তিব্বত বর্ডার পুলিশ এবং সেন্ট্রাল রিজার্ভ পুলিশ ফোর্সের ২০,০০০ আধাসামরিক কর্মী বিমান নজরদারি দ্বারা সমর্থিত।
রাজ্য জুড়ে ভোটারের উপস্থিতি ছিল ৯০% এর বেশি, যা ভারতের যেকোনো রাজ্যের জন্য রেকর্ড উচ্চ। এটি এর আগের রেকর্ড ২০০২ সালের সিকিম বিধানসভা নির্বাচনের সময় ৮৬% কে হারিয়ে দেয়।
স্লোভাক ফুটবল অ্যাসোসিয়েশন
স্লোভাক ফুটবল অ্যাসোসিয়েশন (Slovenský futbalový zväz, Slovak Football Association; এছাড়াও সংক্ষেপে এসএফজেড এবং এসএফএ নামে পরিচিত) হচ্ছে স্লোভাকিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৮ সালের ৪ঠা নভেম্বর তারিখে প্রতিষ্ঠিত হয়েছে। এটি মূলত ১৯৩৯ সালে ফিফার সদস্য হয়ে ওঠে, তবে দ্বিতীয় বিশ্বযুদ্ধের পরে তা ছিন্ন করার কারণে চেক প্রজাতন্ত্র এবং স্লোভাকিয়া ফুটবল প্রতিযোগিতা একত্রে গঠিত হয়েছিল এবং জাতীয় দলগুলোর ক্ষেত্রেও তা প্রযোজ্য ছিল। পরবর্তীতে প্রতিষ্ঠার ৫৬ বছর পর পুনরায় ফুটবলের সর্বোচ্চ সংস্থা ফিফার সদস্যপদ লাভ করে। অন্যদিকে, চেকোস্লোভাকিয়া ভেঙে যাওয়ার পরে ১৯৯৩ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর স্লোভাকিয়ার রাজধানী ব্রাতিস্লাভায় অবস্থিত।
এই সংস্থাটি স্লোভাকিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে স্লোভাক সুপার লিগা, স্লোভাক নারী প্রথম লীগ, স্লোভাক কাপ এবং স্লোভাক সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে স্লোভাক ফুটবল অ্যাসোসিয়েশনের সভাপতির দায়িত্ব পালন করছেন ইয়ান কোভাচিক এবং সাধারণ সম্পাদকের দায়িত্ব পালন করছেন পেতের পালেনচিক।
জাতীয় দল
স্লোভাক ফুটবল অ্যাসোসিয়েশন স্লোভাকিয়া জাতীয় ফুটবল দলের সকল কাজ পরিচালনা করে, পাশাপাশি অনূর্ধ্ব-২১, অনূর্ধ্ব-১৯, অনূর্ধ্ব-১৮, অনূর্ধ্ব-১৭, অনূর্ধ্ব-১৬ এবং অনূর্ধ্ব-১৫ দলের সকল কাজ দেখভাল করে। এটির পাশাপাশি এটি স্লোভাকিয়া মহিলা জাতীয় ফুটবল দলও সংগঠিত করে।
চেকোস্লোভাকিয়া ভেঙে যাওয়ার পর থেকে স্লোভাকিয়া দুটি বড় টুর্নামেন্টে খেলেছে: ২০১০ ফিফা বিশ্বকাপ এবং ২০১৬ উয়েফা ইউরো, উভয়েই প্রতিযোগিতায় তারা শেষ ১৬-এ পৌঁছেছিল। স্লোভাকিয়া ২০০০ গ্রীষ্মকালীন অলিম্পিক ফুটবল টুর্নামেন্টেও প্রতিনিধিত্ব করেছিল, যেখানে তারা গ্রুপ-পর্বেই বিদায় নিয়েছিল, তাদের অনূর্ধ্ব-২১ দল ২০০০ উয়েফা ইউরোপীয় অনূর্ধ্ব-২১ চ্যাম্পিয়নশিপের সেমিফাইনাল খেলেছিল, যা স্লোভাকিয়া আয়োজন করেছিল। ২০১৭ সাল পর্যন্ত তারা আর কোন চ্যাম্পিয়নশিপে অংশগ্রহণ করেনি।
বাগলকোট জেলা
বাগলকোট জেলা, ভারতের কর্ণাটক রাজ্যের একটি প্রশাসনিক জেলা। জেলা সদরটি বাগলকোট শহরে অবস্থিত। জেলাটি উত্তর কর্ণাটকে অবস্থিত এবং বেলগাভি জেলা, গদাগ জেলা, কোপ্পাল জেলা, রায়চুর জেলা এবং বিজয়পুর জেলা দ্বারা সীমানা বেষ্টিত। ১৯৯৭ সালে বিজাপুর থেকে নতুন বাগলকোট জেলাটি গঠন করা হয়েছিল । দ্বিখণ্ডিত বাগলকোট জেলা নয়টি মহকুমা নিয়ে গঠিত - বাদামি, বাগলকোট, বিলাগি, গুলেগুদ্দা, রাবকবি বনহাট্টি, হুনাগুন্ড, ইলকাল, জামখণ্ডি ও মুধোল ।
ঐতিহাসিকভাবে, বাদামি, যা বাগালকোটের অংশ, প্রথম পুলকেশিনের অধীনে দক্ষিণ ভারতের চালুক্য সাম্রাজ্যের রাজধানী ছিল; তিনি ৫৫০ খ্রিস্টাব্দে জেলাটি জয় করেছিলেন। বাগলকোটের বাদামি তালুকটি খ্রিস্টীয় ৫৫০ সাল থেকে ৭৫৩ খ্রিস্টাব্দ পর্যন্ত অর্থাত রাষ্ট্রকূট দের দ্বারা চালুক্য রাজা দ্বিতীয় কীর্তিবর্মণের পতনের সময় অবধি চালুক্য বংশের রাজধানী থেকে যায়।
চালুক্য শিল্প ও স্থাপত্যের অবশিষ্টাংশ বাগলকোটের গুরুত্বপূর্ণ পর্যটন কেন্দ্র। পাত্তাদাকাল্লুতে দ্বিতীয় বিক্রমাদিত্য দ্বারা নির্মিত বহু ইউনেস্কো স্বীকৃত বিশ্ব ঐতিহ্যবাহী স্থান রয়েছে। অন্যদিকে মালপ্রভা নদী র তীরে অবস্থিত আইহোল একটি গুরুত্বপূর্ণ মন্দিরের শহর, যেখানে প্রাথমিক ও পরবর্তীকালে চালুক্য যুগের ১৪০ টিরও বেশি মন্দির রয়েছে। বাদামি গুহা মন্দিরের গুহা মন্দির এবং লোকপুরা এবং বিলগিতে রাষ্ট্রকূট বংশের নির্মিত জৈন মন্দিরগুলিও নিকটেই রয়েছে।
কুটির শিল্প গুলি বাগালকোটের অর্থনীতির একটি প্রধান অবস্থান দখল করে। জেলাটি রেশম ও তাঁত শিল্পের জন্য পরিচিত।
ঘটপ্রভা নদী, মালপ্রভা নদী এবং কৃষ্ণা নদী এই জেলার মধ্য দিয়ে প্রবাহিত। কৃষ্ণা ও মালপ্রভা নদীর সংমিশ্রণস্থলে পবিত্র স্থান কুড়ালসঙ্গম অবস্থিত।
.
বর্ণ-প্রথার বিরুদ্ধে লড়াইয়ের জন্য পরিচিত দ্বাদশ শতাব্দীর সমাজ সংস্কারবাদী বাসবান্নার সমাধি হুঙ্গুন্ডের কুডালসঙ্গমে অবস্থিত।
ইতিহাস
গ্রীক জ্যোতির্বিদ টলেমি এর আগে বাগলকোট জেলার অনেক শহর চিহ্নিত করেছিলেন। পট্টডাকালকে পেট্রিগাল হিসাবে উল্লেখ করা হত, অন্যদিকে বদামি বাদামাইওই নামে পরিচিত.
প্রাচীন শিলালিপিতে, চালুক্যদের অধীনে শহরের পুরাতন নাম বাগডেজ রূপে উল্লেখ করা হয়েছিল। ১৬৬৪ থেকে ১৭৫৫ সালের মধ্যে এই অঞ্চলটি সাভানুর নবাবের অধীনে ছিল, তার পরে পেশোয়া বালাজিরাও এই শহর অধীনস্থ করেন।১৭৭৮ খ্রিস্টাব্দে হায়দার আলী বাগলকোটের দখল নেন। ১৮০০ সালে, বাগালকোটে রতিয়া পরিবারের সদস্য প্রাদেশিক পরিচালক আনন্দराव ভিকাজি একটি প্রাসাদ তৈরি করেন। ১৮১০ সালে, পেশোয়া দ্বিতীয় বাজিরাও নীলকণ্ঠराव সরসুবেদারকে এই অঞ্চলটি দিয়েছিলেন; জেনেরাল মুনরো ১৮১৮ সালে এটি দখল না করা পর্যন্ত এটি সরসুবেদারের অধীনেই ছিল।
বিভাগ
থাম্ব|320x320পিক্সেল|জেলা মানচিত্র
পর্যটন
বাদামী গুহা মন্দির বাম|থাম্ব|বৈষ্ণব গুহা মন্দির। বাদামি গুহার তৃতীয় মন্দির, নির্মাণকাল- ৫৭৮ খ্রিষ্টাব্দ ডান|থাম্ব|বাদামির তৃতীয় গুহায় বিষ্ণু মূর্তি
পট্টডাকালে দ্বিতীয় বিক্রমাদিত্য দ্বারা নির্মিত বহু ইউনেস্কো স্বীকৃত ঐতিহ্যবাহী স্থান রয়েছে। বাম|থাম্ব|মল্লিকার্জুন মন্দির ও কাশি বিশ্বনাথ মন্দির মল্লিকার্জুন মন্দির নির্মিত হয়, দ্রাবিড় শৈলী অনুযায়ী এবং কাশী বিশ্বনাথ মন্দির নির্মিত হয় নগর শৈলী অনুযায়ী। নির্মানকাল আনুমানিক ৭৪০ খ্রিষ্টাব্দ।
মালাপ্রভা নদীর তীরে মন্দির শহর আইহোল, যেখানে পূর্ব এবং উত্তর চালুক্য বংশ দ্বারা নির্মিত ১৪০টি মন্দির রয়েছে। ডান|থাম্ব|200x200পিক্সেল|আইহোলের দুর্গা মন্দির
ভগবান শিবের উদ্দেশ্যে নির্মিত মহাকূটেশ্বর মন্দিরটি দ্রাবিড় রীতিতে নির্মিত।
বনভূমিতে নির্মিত নাগনাথ মন্দিরটি চালুক্য রাজবংশ দ্বারা নির্মিত প্রথম আমলের মন্দির। বাম|থাম্ব|মহাকূটেশ্বর ও সঙ্গমেশ্বর মন্দির
বাণশঙ্করী মন্দিরটি পার্বতীর এক রূপ বাণশঙ্করী বা শাক্ম্ভরীকে উৎসর্গীকৃত। এটি চোলাচাগুডে অবস্থিত।
ভূগোল
থাম্ব|306x306পিক্সেল|বাগলকোট জেলা বাগলকোট জেলা পুরোপুরি উত্তর কর্ণাটক মালভূমিতে অবস্থিত, এটি বৃহত্তর দাক্ষিণাত্য মালভূমি র অংশ। উত্তর-কর্ণাটকে অবস্থিত, বাগলকোট জেলার পশ্চিমে বেলগাঁও জেলা, উত্তর ও উত্তর-পূর্বে বিজাপুর জেলা এবং গুলবর্গা জেলা, পূর্বে রায়চুর জেলা এবং দক্ষিণ-পূর্বে কোপ্পল জেলা, দক্ষিণ ও দক্ষিণ-পশ্চিম যথাক্রমে গাদাগ জেলা ও ধারওয়াড় জেলা। এটি ১৬°১২′উত্তর এবং ৭৫°৪৫′ পূর্ব দ্রাঘিমায় অবস্থিত এবং ৬৫৯৩ বর্গকিলোমিটার এলাকা জুড়ে রয়েছে। বাগলকোট জেলায় নয়টি তালুক রয়েছে - বাগলকোট, বাদামি, হুনাগুন্ডা, মুধোল, জামখণ্ডি, বিলগি, রাবকবিবানহাটি, গুলেগুদ্দা। এই অঞ্চলের গড় উচ্চতা প্রায় ৬১০ মিটার । সারা বছর জলবায়ু উষ্ণ এবং শুষ্ক এবং বৃষ্টিপাত খুব কম ও খরাপ্রবণ। কর্ণাটকে বছরে সবচেয়ে কম বৃষ্টিপাত হয় বাগলকোট জেলাতে। এই অঞ্চলে বার্ষিক গড় বৃষ্টিপাত প্রায় ৩১৮ মিমি। সেপ্টেম্বর ও ডিসেম্বর মাসে মোট বার্ষিক বৃষ্টিপাতের প্রায় ৫২% অংশ থাকে।
বাগলকোট সবুজ গাছপালা বিহীন এবং অর্ধ-শুকনো অঞ্চল। কৃষ্ণা নদী, ঘটপ্রভা নদী এবং মালপ্রভা নদী এই অঞ্চল দিয়ে প্রবাহিত হয়েছে তবে বহুবর্ষজীবী নয়। অঞ্চলটিতে মাটি মূলত কালোমৃত্তিকা ও কিছু অঞ্চলে ল্যাটেরাইট লাল মাটি। জেলাটিতে খনিজ সম্পদের প্রাচুর্য রয়েছে। বাগলকোট শহর থেকে ২৪ কিলোমিটার দূরে অবস্থিত কালাদগি গ্রামে তাম্র আকরিক উত্তোলন হয়। জেলার দক্ষিণ অংশে লোহা আকরিক রয়েছে। অঞ্চলটিতে প্রচলিত শৈল প্রকারের মধ্যে রয়েছে গ্রীনস্টোন, কোয়ার্টজাইট, বেলেপাথর এবং চুনাপাথর।
জনমিতি
২০১১ সালের জনগণনা অনুযায়ী বাগলকোট জেলার জনসংখ্যা ১,৮৮৯,৭৫২ জন যা প্রায় লেসোথো রাষ্ট্রের জনসংখ্যা অথবা মার্কিন যুক্তরাষ্ট্রের পশ্চিম ভার্জিনিয়া রাজ্যের জনসংখ্যার সমতুল্য। জনসংখ্যার বিচারে ভারতের ৬৪০টি জেলার মধ্যে বাগলকোটের স্থান ২৪৯তম। জেলায় জনসংখ্যার ঘনত্ব. । ২০০১ থেকে ২০১১ সালের মধ্যে জেলার জনসংখ্যা-বৃদ্ধির হার ছিল ১৪.৪৬ শতাংশ। জেলার লিঙ্গানুপাত প্রতি ১০০০ জন পুরুষ পিছু ৯৮৪ জন নারী এবং সাক্ষরতার হার ৬৯.৩৯ শতাংশ ।
কর্ণাটকের রাজ্য ভাষা কন্নড় জেলার সর্বাধিক প্রচলিত ভাষা।
অর্থনীতি
কৃষি বাগলকোটের বৃহত্তম জীবিকা, যার মধ্যে ৬৬% শ্রমজীবী ​​লোক জড়িত রয়েছেন; বাগলকোটের প্রায় ৮০% মহিলা শ্রমিক কৃষিতে নিযুক্ত আছেন। উত্তর কর্ণাটকের বেশিরভাগ অংশের মতই, বাগলকোট কৃষ্ণমৃত্তিকায় সমৃদ্ধ যা তুলো চাষের পক্ষে উপযুক্ত। জেলাটি কর্ণাটকের দ্বাদশ বৃহত্তম অর্থনীতি হিসাবে পরিণত হয়েছে।
জেলার প্রধান ফসলাদি হ'ল রবি এবং জওয়ার, পাশাপাশি বাদাম, তুলা, ভুট্টা, বজরা, গম, আখ এবং তামাক অন্যতম। জোয়ার বেশিরভাগ কৃষিক্ষেত্রেই চাষ করা হয় কারণ এটি বর্ষাকালের পাশাপাশি শীতকালেও জন্মে। এই অঞ্চলে বিভিন্ন ডাল চাষ হয় মূলত অরহড় ডাল, ছোলা, কুলিথ এবং মুগডাল। বাগলকোটে ক্যাস্টর অয়েল, তিসি এবং তিলও জন্মে। সেচের জন্য জলের সরবরাহে কেন্দুর জলাশয়ের মতো জলাধার রয়েছে যা বদামি থেকে ছয় মাইল দূরে এবং মুগকুন্ডি জলাশয় যা বাগালকোট থেকে ৪ মাইল দূরে। পর্যাপ্ত বৃষ্টিপাতের অভাবে দুর্ভিক্ষ বাঘলকোটে খুব সাধারণ বিষয়। ১৯০১ সালে এই অঞ্চলে দুর্ভিক্ষ দেখা দিলে বাঘালকোটের কৃষি শিল্পকে যথেষ্ট আর্থিক ক্ষতি হয়েছিল। কর্ণাটকে এই জেলার পঞ্চম সর্বোচ্চ কৃষকের আত্মহত্যার হার রয়েছে । দক্ষ জল ব্যবস্থাপনার কৌশল এবং সরকারী বেকারত্ব নিরোধক প্রকল্পগুলি কেবলমাত্র সামান্যতম প্রশমিত করেছে এখানকার খরার কষ্ট।
জনসংখ্যার একটি বিশাল অনুপাত তাঁতিদের নিয়েও গঠিত। প্রধান উৎপাদন সূতি এবং রেশম কাপড়। প্রচুর পরিমাণে সুতার সুতাও এখানে রং করে রাজ্য ও দেশের অন্যান্য অঞ্চলে রফতানি হয়। জেলার বেশিরভাগ অভিবাসী কাপড়ের ব্যবসায়ী।
প্রশাসন
বাগলকোট জেলার জেলা পঞ্চায়েত সংস্থায় ২৬ জন সদস্য রয়েছে। এর মধ্যে জেলা পঞ্চায়েতের সভাপতি ও সহ সভাপতিও নির্বাচিত হন। এছাড়াও, জেলা পঞ্চায়েতের সদস্যদের সমন্বয়ে পাঁচটি স্থায়ী কমিটি নির্বাচিত হয় যাদের সদস্যসংখ্যা সাতজনের বেশি নয়। পাঁচটি স্থায়ী কমিটির মধ্যে রয়েছে পরিকল্পনা ও অর্থ, সাধারণ স্থায়ী, কৃষি ও শিল্প, শিক্ষা ও স্বাস্থ্য ও সামাজিক ন্যায়বিচার।
খাদ্যরীতি
হুনাগুন্ড তালুকের আমিনগাদ, আমিনগাদ করদন্তু নামক মিষ্টান্নর জন্য পরিচিত। এছাড়া জেলা জুড়ে ছড়িয়ে রয়েছে খানাবলী যেখানে নিরামিষ ভাতাদি সাধারণত লিঙ্গায়াত খাবার পরিবেশন করা হয়। থাম্ব|খানাবলীতে দ্বিপ্রাহরিক আহার্য
দিজোঁ
দিজোঁ ) উত্তর-পূর্ব ফ্রান্সের কোত-দর দেপার্তমঁ ও বুর্জোনিয়-ফ্রঁশ-কোঁতে রেজিওঁর একটি প্রেফ্যক্ত্যুর বা প্রশাসনিক এলাকা। ২০১৭ সালে এই কম্যুনটির জনসংখ্যা ১৫৬,৯২০ জন ছিল এবং ২০০৭ সালে বৃহত্তর দিজোঁ এলাকার জনসংখ্যা ২৫০,৫১৬ জন ছিল।
দিজোঁ শহরের সীমানায় প্রাপ্ত প্রত্নতাত্ত্বিক নিদর্শনটি নব্য প্রস্তর যুগের বলে ধারণা করা হয়। দিজোঁ পরবর্তী কালে দিভিও নামক রোমান জনবসতি ছিল, যা লিওঁ ও প্যারিসের মধ্যবর্তী পথের পার্শ্বে অবস্থিত ছিল। এই প্রদেশটি ১১শ শতাব্দীর শুরু থেকে ১৫শ শতাব্দীর শেষভাগ পর্যন্ত বুরগুন্ডির ডিউকদের আবাসস্থল ছিল। দিজোঁতে প্রচুত ধনসম্পদ ছিল এবং এটি শিল্পকলা, জ্ঞান ও বিজ্ঞানের অন্যতম ইউরোপীয় কেন্দ্র ছিল। ২০১৫ সালের ৪ঠা জুলাই এই শহরের ঐতিহাসিক কেন্দ্রটি ইউনেস্কোর বিশ্ব ঐতিহ্যবাহী স্থান হিসেবে স্বীকৃতি অর্জন করে।
ইতিহাস
দিজোঁ শহরের সীমানায় প্রাপ্ত প্রত্নতাত্ত্বিক নিদর্শনটি নব্য প্রস্তর যুগের বলে ধারণা করা হয়। দিজোঁ পরবর্তী কালে দিভিও নামক রোমান জনবসতি ছিল। "দিভিও" শব্দের অর্থ সম্ভবত "পবিত্র ঝর্ণা"। এটি লিওঁ ও প্যারিসের মধ্যবর্তী পথের পার্শ্বে অবস্থিত ছিল। বাইবেলের সংশয় রয়েছে এমন বিষয় নিয়ে চর্চা করা সন্ত বেনিনিউস এই শহরে খ্রিস্ট ধর্ম প্রচার করেছিলেন বলে উল্লেখ করা হয়।
এই প্রদেশটি ১১শ শতাব্দীর শুরু থেকে ১৫শ শতাব্দীর শেষভাগ পর্যন্ত বুরগুন্ডির ডিউকদের আবাসস্থল ছিল। দিজোঁতে প্রচুত ধনসম্পদ ছিল এবং এটি শিল্পকলা, জ্ঞান ও বিজ্ঞানের অন্যতম ইউরোপীয় কেন্দ্র ছিল। বুরগুন্ডির ডিউক শাসিত এলাকা মধ্যযুগ থেকে আধুনিক যুগের সূত্রপাতকালীন পরিবর্তনে প্রধান ভূমিকা পালন করে। বুরগুন্ডির ডিউকের প্রাসাদ এখন সিটি হল ও শিল্পকলা জাদুঘর হিসেবে ব্যবহৃত হচ্ছে।
ভূগোল
দিজোঁ স্যুজোঁ নদী ও উশ নদীর তীরে অবস্থিত। স্যুজোঁ শহরটির উত্তর থেকে দক্ষিণে এবং উশ শহরটির দক্ষিণ দিকে প্রবাহিত হয়েছে। আরও দক্ষিণে আঙুরের ক্ষেতের গৃহপালিত প্রাণির খোঁয়াড় বা কোত, যা থেকে এই দেপার্তমঁর নামকরণ করা হয়েছে কোত-দর। দিজোঁ পারির ৩১০ কিমি (১৯৩ মাইল) দক্ষিণ-পূর্বে, জেনেভার ১৯০ কিমি (১১৮ মাইল) উত্তর-পশ্চিমে এবং লিওঁর ১৯০ কিমি (১১৮ মাইল) উত্তরে অবস্থিত।
সড়কপথ
দিজোঁ প্যারিসের প্রায় ৩০০ কিমি (১৯০ মাইল) দক্ষিণ-পূর্বে অবস্থিত, এ৩৮ ও এ৬ মোটরগাড়ি দিয়ে ৩ ঘণ্টায় যাতায়াত করা যায়। এ৩১ শহরটিকে নঁসি, লিল, ও লিওঁ শহরের সাথে সংযুক্ত করে। এ৩৯ দিজোঁকে বুর্জ-অঁ-ব্রেস ও জেনেভার সাথে এবং এ৩৬ ব্যজঁসোঁ, ম্যুলুজ ও বাসেলের সাথে সংযুক্ত করে।
রেলপথ
দিজোঁ প্যারিস থেকে লিও ও মার্সেইয়ের মধ্যকার সড়কের এবং ব্যজঁসো, বেলফোর্ট, নঁসি, সুইজারল্যান্ড ও ইতালির মধ্যকার পূর্ব-পশ্চিম সড়কের গুরুত্বপূর্ণ জংশন। গার দ্য দিজোঁ-ভিল এই শহরের প্রধান রেলওয়ে স্টেশন, যা প্যারিস-গার দ্য লিওঁ শহরের যাত্রীদের সেবা প্রদান করে। এই রেলওয়ে স্টেশনের টিজিভি উচ্চ-গতির রেলগাড়িটি ১ ঘণ্টা ৪০ মিনিটে ৩০০ কিমি (১৯০ মাইল) অতিক্রম করে।
ট্রাম
২০১২ সালে সেপ্টেম্বর মাসে একটি নতুন ট্রাম ব্যবস্থা চালু হয়। লাইন টি১ ১৬টি স্টেশনসহ দিজোঁ রেলওয়ে স্টেশন থেকে কেতিনিয় পর্যন্ত পশ্চিম থেকে পূর্বে ৮.৫ কিমি (৫.৩ মাইল) পথ অতিক্রম করে। লাইন টি২ ২০১২ সালের ডিসেম্বর মাসে চালু হয়। এটি ২১টি স্টেশনসহ ভালমি থেকে শেনোভ পর্যন্ত উত্তর-দক্ষিণে ১১.৫ কিমি (৭.১ মাইল) পথ অতিক্রম করে।
দ্বারকা নাথ তিওয়ারি
দ্বারকা নাথ তিওয়ারি (জন্ম: ১৯০১) ভারতের বিহারের একজন ভারতীয় রাজনীতিবিদ ছিলেন। তিনি গোপালগঞ্জ থেকে চার মেয়াদে লোকসভার সদস্য ছিলেন। তিনি ভারতের স্বাধীনতা আন্দোলনে অংশ নিয়েছিলেন এবং কারাবন্দিও ছিলেন।
বুর্গো (খাদ্য)
উপাদান
বাম|থাম্ব| লাকসো নুডলস এবং ভাঁজ করা বুর্গো বুর্গো প্রস্তুত করতে প্রথমে চালের আটা, সাগু বা ট্যাপিওকা জলের সাথে মিশিয়ে একটি ব্যাটার প্রস্তুত করতে হয়। এরপর চালের পাতলা প্যানকেক তৈরি করার জন্য ফ্রাইং প্যানে ব্যাটারের অল্প কিছু পরিমান নিয়ে গোল করে ছড়িয়ে দিতে হয় এবুং ভাজা করতে হয়। তারপরে ব্যাটারটি আঁচে সামান্য ভাজা হয়ে গোল রুটির আকার ধারন করলে সেগুলি উল্টে ভাঁজ করা হয়। চালের প্যানকেক তৈরির সাথে সাথে মাংসের টুকরো, মাছ ও নারকেলের দুধ দিয়ে একটি সাদা রঙের স্যুপ বা ঝোল তৈরি করা হয়। এই স্যুপে বিভিন্ন মাছ ব্যবহার করা যেতে পারে। সাধারণত ইকান গাবুস বা ( স্নেকহেড ) মাছ এতে বেশি ব্যবহার হয়। এর একটি সহজ রন্ধন প্রনালীতে এই মাছের পরিবর্তে গুঁড়ো শুকনো চিংড়ি ব্যবহার করতে পারে।
নারকেল দুধের স্যুপে রসুন, ধনে, গালাঙ্গল, লবণ এবং সালাম পাতা (ইন্দোনেশিয়ান তেজপাতা ) মেশানো হয়। পরিবেশন করার আগে গোল করে ভাঁজ করা চালের প্যানকেকটি কেটে তার উপর নারকেল দুধের স্যুপ ঢেলে দেওয়া হয় এবং খাস্তা ভাজা শ্যালট বা পিঁয়াজ এর উপরে ছিটিয়ে দেওয়া হয়। প্রায়শই যারা মসলা এবং তাজা টক স্বাদ পছন্দ করেন তাদের জন্য সাম্বল চিলি সস এবং লেবুর রস যোগ করা হয়।
দ্য উইলসন পোস্ট
দ্য উইলসন পোস্ট টেনেসির লেবানন ভিত্তিক একটি সংবাদপত্র, যা টেনেসির উইলসন কাউন্টিকে কভার করে। সংবাদপত্রটি মূলত একটি অনলাইন আউটলেট, যার ওয়েবসাইট উইলসনপোস্ট ডট কম এবং যার মুদ্রিত সংস্করণও রয়েছে।
ইতিহাস
উইলসন পোস্ট এর ওয়েবসাইট চালুর মাধ্যমে ২০০৩ সালে প্রতিষ্ঠিত হয়েছিল। টেনেসি প্রেস অ্যাসোসিয়েশন থেকে সংবাদপত্রটি একাধিক পুরস্কার পেয়েছে।
আবুল হোসেন মিয়া
আবুল হোসেন মিয়া বলতে বোঝানো যেতে পারে:
জানজাবিদ
' জানজাবিদ বা জানজাউইদ পশ্চিম সুদানের দারফুর অঞ্চলের জঙ্গীবাহিনীর নাম। শব্দটি ফার্সি "জাঙ্গাউই" শব্দ থেকে এসেছে (একই ফার্সি শব্দ থেকে বাংলা "জঙ্গী" শব্দটিও এসেছে)। ১৯৯০ ও ২০০০-এর দশকে এরা সুদানে গণহত্যা, ধর্ষণ ও ধ্বংসযজ্ঞ চালায়।
সৌমেন কর্মকার
সৌমেন কর্মকার (জন্ম ২৪ নভেম্বর ১৯৭৩) ছিলেন একজন ভারতীয় ক্রিকেটার। তিনি ছিলেন একজন ডানহাতি ব্যাটসম্যান এবং মন্থর বাঁহাতি বোলার যিনি বাংলার হয়ে খেলতেন। তিনি কলকাতায় জন্মগ্রহণ করেন।
১৯৯২-৯৩ সালের কোচবিহার ট্রফি প্রতিযোগিতার সময় কারমারকার অনূর্ধ্ব-১৯ দলের হয়ে দুটি উপস্থিতি করেছিলেন, এই দুটি গেমের দ্বিতীয়টিতে তার দলকে একটি উল্লেখযোগ্য জয়ে সহায়তা করেছিলেন। পরের মৌসুমে ত্রিপুরার বিপক্ষে কারমারকার তার লিস্ট এ অভিষেক করেন, এবং একমাত্র বোলার হিসেবে তার দশ ওভারের স্পেল সম্পূর্ণ করেন, মাত্র ১৯ রান দেন, একটি উইকেট নেন।
কারমারকারের একমাত্র প্রথম-শ্রেণীর উপস্থিতি ১৯৯৪ সালের জানুয়ারিতে উড়িষ্যার বিপক্ষে হয়েছিল। যে ইনিংসে তিনি ব্যাট করেছিলেন, সেখানে তিনি একক রান করেন।
ঝুনঝুনু
ঝুনঝুনু (Jhunjhunun) ভারতের রাজস্থান রাজ্যের ঝুনঝুনু জেলার একটি শহর ও পৌরসভা এলাকা।
বৌলতলী ইউনিয়ন, গোপালগঞ্জ সদর
বৌলতলী ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন। ইউনিয়নটি সনাতন ধর্মাবলম্বী অধ্যুষিত জনবহুল এলাকা।এখানকার অধিকাংশ মানুষ সনাতন ধর্ম পালন করে থাকে। ইউনিয়নটি গোপালগঞ্জ জেলা সদর থেকে প্রায় ১৭/১৮ কিলোমিটার উত্তর দিকে অবস্থিত।
ঝুনঝুনু
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২৩ মিটার (১০৫৯ ফুট)।
বৌলতলী ইউনিয়ন, গোপালগঞ্জ সদর
অবস্থান ও সীমানা
উত্তরে সাতপাড় ইউনিয়ন,দক্ষিণে করপাড়া ইউনিয়ন, পূর্বে সাহাপুর ইউনিয়ন এবং পশ্চিমে উলপুর ইউনিয়ন অবস্থিত।
ঝুনঝুনু
জনসংখ্যার উপাত্ত
ভারতের ২০০১ সালের আদমশুমারি অনুসারে ঝুনঝুনুন শহরের জনসংখ্যা হল ১০০,৪৭৬ জন। এর মধ্যে পুরুষ ৫৩% এবং নারী ৪৭%।
বৌলতলী ইউনিয়ন, গোপালগঞ্জ সদর
প্রশাসনিক এলাকা
কলপুর, সুরগ্রাম,বোলতল
ঝুনঝুনু
জনসংখ্যার উপাত্ত
এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ঝুনঝুনুন এর সাক্ষরতার হার বেশি।
বৌলতলী ইউনিয়ন, গোপালগঞ্জ সদর
শিক্ষা
শিক্ষার হার :
ঝুনঝুনু
জনসংখ্যার উপাত্ত
এই শহরের জনসংখ্যার ১৮% হল ৬ বছর বা তার কম বয়সী।
বৌলতলী ইউনিয়ন, গোপালগঞ্জ সদর
শিক্ষা
শিক্ষা প্রতিষ্ঠান
বৌলতলী সাহাপুর সম্মিলনী উচ্চ বিদ্যালয় এন্ড কলেজ
দর্শনীয় স্থান
সার্বজনীন দুর্গা মন্দির
জনপ্রতিনিধি
বর্তমান চেয়ারম্যান-বাবু সুকান্ত বিশ্বাস
পিপলস প্রেস (পোর্ট আর্থার, টেক্সাস)
পিপলস প্রেস ১৯৩২ সাল থেকে ১৯৪১ অবধি টেক্সাসের পোর্ট আর্থারের একটি সাপ্তাহিক সংবাদপত্র ছিল। এর প্রচলনটি ১৯৩৩-৩৯এ ছিল ১,৫০০ এবং ১৯৪০-৪১এ ছিল ২,৫০০। সম্পাদক ছিলেন কার্ল হোয়াইট, যিনি এর আগে ১৯২৫ থেকে ১৯৩১ সাল পর্যন্ত পোর্ট নেচেসের পিপলস প্রেসের সম্পাদক ছিলেন।
রাজ্য নিরাপত্তা মন্ত্রণালয় (চীন)
রাজ্য নিরাপত্তা মন্ত্রণালয় ( গুওজিয়া আনকুয়ান বু ) হলো চীনের গোয়েন্দা সংস্থা যা প্রতি-গোয়েন্দাবৃত্তি (কাউন্টার ইন্টেলিজেন্স), বৈদেশিক গুপ্তচরবৃত্তি এবং চীনের রাজনৈতিক বিষয়ক নিরাপত্তা নিয়ে দেখাশোনা করে। রাজধানী বেইজিংয়ে এর সদর দফতর অবস্থিত।
ফৌজদারী কার্যবিধি আইনের ধারা ৪ -অনুযায়ী এমএসএস রাষ্ট্রীয় নিরাপত্তার হুমকি বিষয়ক অপরাধে জড়িত যে কোন অপরাধীকে পুলিশের ন্যায় গ্রেফতার করার অধিকার রাখে।
গণপ্রজাতন্ত্রী চীনের জন-নিরাপত্তা মন্ত্রণালয়ের জাতীয় পর্যায়ের তত্ত্বাবধানে, চীনের রাষ্ট্রীয় নিরাপত্তা ব্যুরো এবং রাজ্য নিরাপত্তা মন্ত্রণালয় (এমএসএস) সমান্তরালভাবে কাজ করে; যা সাধারণত পুলিশিং এবং সংশ্লিষ্ট প্রশাসনিক বিষয়সমূহ নিয়ে জড়িত। প্রশাসনিক কাঠামোগত দিক দিয়ে চীনের রাষ্ট্রীয় নিরাপত্তা ব্যুরো এবং এমএসএস পৃথক সত্ত্বা হলেও, স্থানীয় পর্যায়ের গোয়েন্দাবৃত্তিতে এই দুই সংগঠন একে অন্যের সাথে তথ্য ভাগাভাগি করার মাধ্যমে নিজেদের সহায়তা প্রদান করে থাকে।
ইতিহাস
১৯৪৯ সালে কমিউনিস্ট পার্টির সর্বোচ্চ ক্ষমতায় আসীনের পূর্বে বর্তমান রাজ্য নিরাপত্তা মন্ত্রণালয়ের পূর্বসরী সেন্ট্রাল ডিপার্টমেন্ট অব সোশ্যাল অ্যাফেয়ার্স (সি ডি এস এ) চীনের প্রধান গোয়েন্দা সংস্থা-রূপে কাজ করতো। ১৯৩৭ থেকে ১৯৪৫ পর্যন্ত চলা দ্বিতীয় চীন-জাপান যুদ্ধের সময় সিডিএসএ - এর কার্যক্রম চীনের উত্তরের শাআনশি প্রদেশের কমিউনিস্ট অধ্যুষিত ই'য়ান শহর থেকে পরিচালিত হতো। এছাড়াও ১৯৪৬ সাল থেকে ১৯৪৯ সাল পর্যন্ত চলা কমিউনিস্ট পার্টির এবং চীনের জাতীয়তাবাদি দল কুওমিনতাং এর মধ্যে গৃহযুদ্ধের সময়ও গুরুত্বপূর্ণ তথ্য সরবরাহ করে সিডিএসএ কমিউনিস্টদের সাহায্য করেছিল।
১৯৪৯ সালের গ্রীষ্মের এক প্রাক্কালে সিডিএসএ সম্পূর্ণরূপে একটি সংগঠন হিসেবে স্বীকৃতি অর্জন করে। পরবর্তীতে কমিউনিস্ট পার্টি কর্তৃক জন নিরাপত্তা মন্ত্রণালয় (এম পি এস) গঠনের পর সিডিএসএ - এর কার্যক্রম স্থগিত হয় এবং এর বেশিরভাগ বিশিষ্ট কর্মকর্তাদের বদলি করে এমপিএস - এ নিয়ে আসা হয়। এরপর সিডিএসএ - এর কিছু কর্মচারীরা চীনের সামরিক বাহিনীর আওতায় চলে এলে বাকিদের নিয়ে ১৯৫৫ সালে সংগঠনটি পুনর্গঠন করে সরাসরি কমিউনিস্ট পার্টির একটি অংশ হিসেবে ঘোষণা করা হয় যা বর্তমানে কেন্দ্রীয় তদন্ত বিভাগ (সিআইডি) হিসেবে স্বীকৃত। অতঃপর ১৯৮৩ সালে সিআইডি আর এমপিএস -এর প্রতি-গোয়েন্দাবৃত্তির উপাদানগুলোর সমন্বয়ে এমএসএস বা রাজ্য নিরাপত্তা মন্ত্রণালয় গঠিত হয়। এমএসএস -এর দীর্ঘতম প্রধানদের মধ্যে অন্যতম ছিলেন জিয়া চুনওয়াং, যিনি ছিলেন বেইজিং শহরের স্থানীয় অধিবাসী এবং চিংখুয়া বিশ্ববিদ্যালয়ের ১৯৬৪ সালের স্নাতক ডিগ্রিধারী। এছাড়া তিনি মার্কিন গোয়েন্দা সংস্থা সিআইএ'র গুণমুগ্ধ ছিলেন বলে জানা যায়। ১৯৮৫ থেকে ১৯৯৮ সালের মার্চ পর্যন্ত তিনি এমএসএস - এর প্রধান হিসেবে নিযুক্ত ছিলেন। তার ক্ষমতা ছাড়ার পর এমএসএস - কে ঢেলে সাজানো হয় এবং প্রধান হিসেবে শু ইয়ংউয়ে - কে প্রধান হিসেবে নিযুক্ত করা হয়। এমএসএস - এর বিশিষ্ট পদ থেকে সরে আসার পর জিয়া চুনওয়াং জন নিরাপত্তা মন্ত্রণালয় এর একটি বিশেষ পদে নিয়োগ দেওয়া হয়।
এমএসএস - এর অধীনস্থ চৈনিক গুপ্তচরেরা অতীতে সফলভাবে মার্কিন গোয়েন্দা সংস্থাগুলোর অভ্যন্তরে ঢুকে গোপনীয় তথ্য বাগিয়ে আনতে সচেষ্ট হয়েছিল। ১৯৮০ সালে ল্যারি উ-তাই চিন (জিন উদাই) নামক সিআইএ - এর বৈদেশিক সম্প্রচার তথ্য সংস্থা (Foreign Broadcast Information Service) শাখার একজন চৈনিক অনুবাদক চীনের হয়ে গুপ্তচরবৃত্তি করার অপরাধে গ্রেপ্তার হন। তিনি ১৯৪৪ সালে মার্কিন সেনাবাহিনীতে যোগদান করেন এবং প্রায় চার দশক ধরে কোনরূপ ধরা না পড়ে একনাগারে চীনের হয়ে গুপ্তচরবৃত্তি করতে সফল হন। এছাড়া ২০০৩ সালে মার্কিন যুক্তরাষ্ট্রের অভ্যন্তরীণ গোয়েন্দা সংস্থা এফবিআই এর গুপ্তসংবাদদাতা এবং রিপাবলিকান পার্টির অর্থ সংগ্রহকারী ক্যাটরিনা লিউয়িং - কেও ডাবল এজেন্ট হওয়ার অপরাধে গ্রেপ্তার করা হয়েছিলো; যিনি উভয় এফবিআই এবং চীনের সরকারের হয়ে গুপ্তচরবৃত্তি করছিলেন বলে শোনা যায়। তবে পরবর্তীতে তিনি এফবিআই -এর গুপ্তনথি নকল করার অপরাধ সম্পর্কিত অভিযোগ থেকে খালাস পান এবং তাকে শুধু কর ফাঁকি এবং এফবিআই - কে মিথ্যে বলার অপরাধে অভিযুক্ত করা হয়।
২০১২ সালে মার্কিন সংবাদমাধ্যম সংস্থা ওয়াশিংটন টাইমস্‌ - কে দেওয়া এক সাক্ষাৎকারে এমএসএস - এর একজন প্রাক্তন কর্মকর্তা লি ফেংঝি উল্লেখ করেন যে, এমএসএস প্রতিগোয়েন্দাবৃত্তি (কাউন্টার-ইন্টেলিজেন্স), অন্যান্য দেশসমূহের গোপনীয়তা ও প্রযুক্তি সম্পর্কিত তথ্য সংগ্রহ এবং চীনের অভ্যন্তরীণ অসন্তোষ দমন সম্পর্কিত কাজের সাথে জড়িত ছিলো। অভ্যন্তরীণ অসন্তোষ দমন বলতে লি এখানে অনুমোদনহীন গীর্জা এবং ফালুন গং নামক বৌদ্ধ ধর্মের একটি শাখা নিষিদ্ধকরণ; পাশাপাশি দেশের বাইরে বহিঃর্বিশ্বে কি হচ্ছে সেটা চীনের জনগণ যেন না জানতে পারে, সেজন্য চীনের ইন্টারনেট ব্যবহার সেন্সর করা সম্পর্কিত পদক্ষেপগুলোকে বুঝিয়েছিলেন। এছাড়া লি গুরুত্বসহকারে এই কথা উল্লেখ করেছিলেন যে, এমএসএস - এর উদ্দেশ্যই হলো "সর্বোপরি কমিউনিস্ট শাসন ধরে রাখার জন্য চীনের জনগণকে নিয়ন্ত্রণে রাখা।"
২০১২ সালে এমএসএস - এর একজন নির্বাহি সহকারী ল্যু ফোঁওয়েই কে মার্কিন গোয়েন্দা সংস্থা সিআইএ - এর হয়ে কাজ করছিলেন বলে অভিযোগ উঠে। এ নিয়ে ল্যু ফোঁওয়েই কে আনুষ্ঠানিকভাবে অভিযুক্ত করা না হলেও এই ঘটনা চীনের তৎকালীন রাষ্ট্রপতি হু জিনতাও - কে ক্ষিপ্ত করেছিল বলে জানা গিয়েছিলো এবং তখন থেকে গোয়েন্দাদের মধ্যে তথ্য আদান-প্রদান ব্যবস্থায় নিরাপত্তা এবং বেইজিং ও দেশের বাইরে প্রতিগোয়েন্দাবৃত্তি ব্যবস্থা জোড়দার করা হয়েছিল।
বৈদেশিক গুপ্তচর সংগ্রহে সাংহাই রাজ্য নিরাপত্তা ব্যুরো এবং এমএসএস বহুবার সফল এবং ব্যর্থ পদক্ষেপ নিয়েছিল, যার মধ্যে অন্যতম ছিলো মার্কিন নাগরিক গ্লেন ডাফি শ্রাইভার কে ২০১০ সালে সিআইএ - এর ন্যাশনাল ক্ল্যাডেস্টাইন সার্ভিসে ঢুকানোর ব্যর্থ প্রচেষ্টা। এছাড়াও রয়েছে মার্কিন পররাষ্ট্র দফতরের কর্মচারী ক্যান্ডিস ক্লেইবোর্ন কর্তৃক মার্কিনীদের গোপন পরিকল্পনা জানার প্রচেষ্টা যা পরবর্তীতে ক্ল্যান্ডিসের ২০১৭ সালে ধরা পড়ায় তাদের এই গোপন প্রচেষ্টার খবর ফাঁস হয়ে যায়।
অর্থনৈতিক গুপ্তচরবৃত্তি হলো এমএসএস - এর প্রধান নির্দেশিকা এবং এফবিআই - এর রিপোর্ট অনুযায়ী মার্কিন যুক্তরাষ্ট্রের অভ্যন্তরে প্রায় ৩,০০০ কোম্পানী এমএসএস - এর হয়ে কাজ করছে। যার মধ্যে হুয়ায়েই, চায়না মুঠোফোন এবং চায়না ইউনিকম - এর মতো কোম্পানীগুলো এমএসএস - এর কার্যক্রমের সাথে জড়িত বলে জানা যায়।
উদ্দেশ্য
চীনের কমিউনিস্ট পার্টির কেন্দ্রীয় পরিষদের অধীনস্থ রাজনৈতিক ও আইন কমিশন বিভাগের মহাসচিব লিউ ফুঝি এক বিবৃতিতে এই বলে উল্লেখ করেন যে, এমএসএস - এর উদ্দেশ্য হলো "রাষ্ট্রের নিরাপত্তা রক্ষা করা যাতে শত্রু দেশের গুপ্তচর, বহিঃদেশের গোয়েন্দাগিরি এবং চীনের সমাজতান্ত্রিক অবকাঠামো-কে উৎখাত করার জন্য শত্রুদের যেসব পরিকল্পিত বিদ্রোহী কার্যকলাপ রয়েছে, সেসবের বিরুদ্ধে কার্যকর পদক্ষেপ গ্রহণ করা।"
২০২১–২২ উগান্ডা ত্রিদেশীয় সিরিজ
২০২১–২২ উগান্ডা ত্রিদেশীয় সিরিজ, যা পার্ল অব আফ্রিকা টি২০আই সিরিজ নামেও পরিচিত, ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যা ২০২১ সালের সেপ্টেম্বর মাসে উগান্ডায় অনুষ্ঠিত হয়। টুর্নামেন্টটিতে স্বাগতিক উগান্ডার সঙ্গে অংশগ্রহণ করে কেনিয়া ও নাইজেরিয়া। প্রাথমিকভাবে টুর্নামেন্টে মোট ১৩টি ম্যাচ থাকার কথা ছিল, যেখানে প্রতিটি দল প্রতিটি দলের সঙ্গে চারটি করে ম্যাচ খেলত ও সেরা দুই দলের মধ্যে ফাইনাল অনুষ্ঠিত হত। পরবর্তীতে এক রাউন্ড ম্যাচ কমিয়ে আনা হয় ও মোট ম্যাচের সংখ্যা ১০ করা হয়। ২০২১ সালের অক্টোবর ও নভেম্বর মাসে অনুষ্ঠিত হতে যাওয়া টি২০ বিশ্বকাপের আফ্রিকা অঞ্চলের বাছাইপর্বের জন্য দল তিনটির প্রস্তুতি হিসেবে টুর্নামেন্টটি গণ্য হয়।
রাজ্য নিরাপত্তা মন্ত্রণালয় (চীন)
সংস্থার প্রধানসমূহ
এমএসএস - এর প্রধান তারাই যারা সরাসরি চীনের রাজ্য পরিষদের নিকট তথ্য প্রদানে দায়বদ্ধ থাকে।
২০২১–২২ উগান্ডা ত্রিদেশীয় সিরিজ
মূল টুর্নামেন্টটির আগে উগান্ডা ও কেনিয়া ২০২১ সালে অনুষ্ঠিত হতে যাওয়া ক্রিকেট বিশ্বকাপ চ্যালেঞ্জ লিগের প্রস্তুতি হিসেবে তিনটি ৫০ ওভারের ম্যাচের একটি সিরিজ খেলে। সিরিজটিতে উগান্ডা ২–১ ব্যবধানে জয়ী হয়।
টুর্নামেন্টের ফাইনালে উগান্ডা কেনিয়াকে ৬ রানে পরাজিত করে চ্যাম্পিয়ন হয়।
দলীয় সদস্য
২০২১ সালের ১২ সেপ্টেম্বর চোটের কারণে ব্রায়ান মাসাবা টুর্নামেন্ট থেকে ছিটকে যান, যার পর দেউসদেদিত মুহুমুজাকে উগান্ডার অবশিষ্ট ম্যাচগুলোতে অধিনায়ক হিসেবে নির্বাচিত করা হয়।।
পয়েন্ট তালিকা
ফাইনালে উত্তীর্ণ
ফ্রান্সে ইসলামভীতি
ফ্রান্সে ইসলামভীতি একটি বিশেষ রাজনৈতিক তাৎপর্য ধারণ করে যেহেতু পশ্চিমা বিশ্বের মধ্যে ফ্রান্সে মুসলমানদের সংখ্যা সবচেয়ে বেশি, মূলত মাগরেবি, পশ্চিম আফ্রিকান এবং মধ্যপ্রাচ্যের দেশগুলি থেকে অভিবাসনের কারণে। মুসলমানদের প্রতি বৈষম্যের অস্তিত্ব মুসলিম বিশ্বের মিডিয়া দ্বারা রিপোর্ট করা হয়. এবং ফরাসি সম্প্রদায়ের মধ্যে মুসলমানদের অনুভূত বিচ্ছিন্নতা এবং বিচ্ছিন্নতা দ্বারা। এই বিশ্বাস যে ফ্রান্সে একটি মুসলিম বিরোধী জলবায়ু রয়েছে ফরাসি মুসলিম সম্প্রদায়ের কিছু সদস্যদের দ্বারা ব্যাপকভাবে সমালোচিত হয় যারা এটিকে 'অতিরিক্ত' বলে অভিহিত করে।
ইসলামোফোবি শব্দটি নিজেই ফ্রান্সে বিতর্কের বিষয়,  যেহেতু এটা স্পষ্ট নয় যে এটি ইসলামের ভয় বা মুসলমানদের বিরুদ্ধে বর্ণবাদকে চিহ্নিত করে, প্রথমটি একটি আইনি মতামত এবং বিশ্বাস যখন দ্বিতীয়টি গঠন করে ফরাসি আইন অনুযায়ী একটি অপরাধ। এই কারণেই কিছু লেখক রেসিজম এন্টি-মুসলিম ব্যবহার করার আহ্বান জানান, আক্ষরিক অর্থে "মুসলিম বিরোধী বর্ণবাদ", ইসলামফোবির পরিবর্তে, ইসলামের বিরুদ্ধে অবিশ্বাসের মধ্যে পার্থক্য করার জন্য, যা ধর্মীয় বিশ্বাসের একটি অংশ হিসাবে দেখা হয় এবং মুসলমানদের বিরুদ্ধে নিয়মতান্ত্রিক ঘৃণা ও বৈষম্য। ২০১৪ সালের বসন্তে পিউ রিসার্চ সেন্টারের একটি সমীক্ষা প্রকাশ করেছে যে সমস্ত ইউরোপীয়দের মধ্যে, ফরাসিরা মুসলিম সংখ্যালঘুদের সবচেয়ে অনুকূলভাবে দেখেছে এবং ৭২% এর অনুকূল মতামত রয়েছে।
কিছু ফরাসি মানুষ বিশ্বাস করে যে ইসলাম ধর্মনিরপেক্ষতা এবং আধুনিকতার বিরোধী। এই ভয় কখনও কখনও সন্ত্রাসবাদের সাথে দেশের অভিজ্ঞতা থেকে এবং মুসলমানরা ফরাসি সংস্কৃতির সাথে একাত্ম হতে অক্ষম বিশ্বাস থেকে উদ্ভূত বলে মনে করা হয়।
একটি মতামত জরিপ অনুসারে, ফ্রান্সের ৭৪% মুসলমান স্বীকার করেছেন যে নিজের ধর্মের প্রতি ভক্তি করে জীবনযাপন করা এবং পশ্চিমা ধর্মনিরপেক্ষ সমাজে বসবাসের মধ্যে দ্বন্দ্ব রয়েছে। মুসলিম ব্যক্তিদের একীভূত হওয়ার আকাঙ্ক্ষাকে বাধাগ্রস্ত করা হয়েছে সাংস্কৃতিক পার্থক্যের দৃঢ়তায়।
ইতিহাস
গবেষক ভিনসেন্ট গ্যাসিয়ারের মতে "'প্রাতিষ্ঠানিক ইসলামোফোবিয়া' বা 'রাষ্ট্রীয় ইসলামোফোবিয়া' আসলে ফ্রান্সে নেই"। কিন্তু ফরাসি সমাজ সম্প্রতি ইসলামোফোবিক মনোভাবের সাথে জড়িত। বিশেষ করে 'লেস লুমিরেস (১৮ শতকের) সময়কালে অনেকেই ইসলামকে একটি উদারপন্থী ধর্ম হিসেবে দেখেছিলেন।
দীর্ঘকাল ধরে, রক্ষণশীল মুসলমানদের সাধারণ ফরাসি জনগণের দ্বারা বহিরাগত হিসাবে বিবেচিত হয়েছে, ইসলামের সম্প্রদায় কাঠামোর কারণে, ব্যক্তিত্বের জন্য হুমকি - একটি শক্তিশালী ফরাসি মূল্য যা ল্যাসিটি দ্বারা গঠিত।
সাম্প্রতিক সময়ে
ফরাসিরা মুসলমানদেরকে তাদের ধর্মের সাথে খুব বেশি সংযুক্ত বলে মনে করেছিল, যা শেষ পর্যন্ত ফরাসি সমাজে ল্যাসিটি মূল্যের সাথে একত্রিত হওয়ার তাদের ক্ষমতাকে প্রভাবিত করবে। এর ফলে ফরাসি সরকার মুখ ঢেকে রাখা বাধ্যতামূলক ইসলামিক প্রতীক সহ সমস্ত ধর্মীয় প্রতীক নিষিদ্ধ করার আহ্বান জানায়।
এই অভিজ্ঞতা ফ্রান্সে রাজনৈতিক অধিকারের বৃদ্ধি এবং তাদের ইসলাম-বিরোধী দৃষ্টিভঙ্গিকে স্থায়ী করে, নেতিবাচকতার দ্বারা চালিত ইসলাম সম্পর্কে গভীরভাবে এম্বেড করা উপলব্ধি রেখে গেছে।
পরিসংখ্যান
ইসলামোফোবিয়া অবজারভেটরি ২০১৭ সালে ফ্রান্সে ইসলামোফোবিক আক্রমণে ৩৪.৬% হ্রাস নিশ্চিত করেছে।
ফ্রান্সের স্বরাষ্ট্র মন্ত্রকের মতে, মুসলিম বিরোধী হামলা ২০১৭ সালের ১২১টি থেকে ২০১৮ সালে ১০০টি কমেছে। থানায় নথিভুক্ত অভিযোগের ভিত্তিতে এই পরিসংখ্যান। তবে, ফরাসি কাউন্সিল অফ দ্য মুসলিম ফেইথ বলেছে যে পরিসংখ্যান বাস্তবতার প্রতিফলন করে না। ফ্রান্সে ইসলামোফোবিয়ার বিরুদ্ধে দ্য কালেকটিভ (সিসিআইএফ) তাদের সংস্থার কাছে সরাসরি করা অভিযোগের ভিত্তিতে ভিন্ন ভিন্ন পরিসংখ্যান রিপোর্ট করেছে। সিসিআইএফ এর মতে, ইসলামোফোবিক আক্রমণ ২০১৭ সালে ৪৪৬ থেকে বেড়ে ২০১৮ সালে ৬৭৬ হয়েছে।
২০১৯ সালে, স্বরাষ্ট্র মন্ত্রণালয় জানিয়েছে যে গত বছরের তুলনায় মুসলিম বিরোধী ঘটনা ৫৪% বৃদ্ধি পেয়ে ১৫৪টি রিপোর্ট করা হয়েছে। ইসলামোফোবিক ঘটনা ৫৩% বৃদ্ধি পেয়েছে এবং ২৩৫টি ঘটনা রিপোর্ট করা হয়েছে।
মুসলিম নারীরা অসমনুপাতিকভাবে ৮১% ইসলামফোবিক ঘৃণামূলক অপরাধের সম্মুখীন হয়।
কাশীপুর ইউনিয়ন, নারায়ণগঞ্জ সদর
কাশীপুর ইউনিয়ন বাংলাদেশের নারায়ণগঞ্জ জেলার নারায়ণগঞ্জ সদর উপজেলার একটি ইউনিয়ন। এটি ১৯৪৩ খ্রিঃ স্থাপিত হয়।
প্রশাসনিক অঞ্চল
এই ইউনিয়ন নিন্মলিখিত গ্রাম নিয়ে গঠিত:
দর্শনীয় স্থান
সাধু নাগ মহাশয়ের মন্দির,নাগবাড়ি.মধ্য-নরসিংপুর ব্রিজ..ডিগ্রিচর ধলেশ্বরী নদীঘাট..
ইউসুফ ফোফানা
২০১৮ সালে, ফোফানা ফ্রান্স অনূর্ধ্ব-১৯ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২২ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
ইউসুফ ফোফানা ১৯৯৯ সালের ১০ই জানুয়ারি তারিখে ফ্রান্সের প্যারিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফোফানা ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৮ সালে তিনি ফ্রান্স অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। ফ্রান্সের বয়সভিত্তিক দলের হয়ে তিনি প্রায় ২ বছরে ১১ ম্যাচে অংশগ্রহণ করে ১টি গোল করেছেন।
২০২২ সালের ২২শে সেপ্টেম্বর তারিখে, ২৩ বছর, ৮ মাস ও ১২ দিন বয়সে, ডান পায়ে ফুটবল খেলায় পারদর্শী ফোফানা অস্ট্রিয়ার বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৯ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ফ্রান্স ২–০ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে ফোফানা সর্বমোট ২ ম্যাচে অংশগ্রহণ করেছেন।
২০১৭-১৮ ওয়েস্ট ইন্ডিজ মহিলা ক্রিকেট দলের নিউজিল্যান্ড সফর
ওয়েস্ট ইন্ডিজ জাতীয় মহিলা ক্রিকেট দল ২০১৮ সালের মার্চে নিউজিল্যান্ড মহিলা দলের সাথে খেলার জন্য নিউজিল্যান্ড সফর করে। সফর সূচীতে ছিল তিনটি মহিলাদের একদিনের আন্তর্জাতিক (ডব্লিউওডিআই) এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। মহিলাদের একদিনের আন্তর্জাতিক খেলাগুলো ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। নিউজিল্যান্ডীয় আম্পায়ার ক্যাথি ক্রস ঘোষণা করেন যে, উক্ত মহিলাদের টুয়েন্টি২০ আন্তর্জাতিক সিরিজের পর আন্তর্জাতিক ক্রিকেট আম্পায়ারিং থেকে সে অবসর গ্রহণ করবে।
নিউজিল্যান্ড মহিলা দল ৩-০ তে ওডিআই সিরিজটি জয় লাভ করে। এবং ডব্লিউটি২০আই সিরিজের চতুর্থ খেলাটি পরিত্যাক্ত হওয়ায় নিউজিল্যান্ড ৪-০তে সিরিজ জিতে নেয়।
ব্যক্তিস্বাতন্ত্র্যবাদ
ব্যক্তিস্বাতন্ত্র্যবাদ ব্যক্তিকে তার দৃষ্টি নিবদ্ধ করে তুলতে সাহায্য করে এবং সেই উদ্দেশ্যেই শুরু হয় "ব্যক্তির মুক্তির সংগ্রামের ক্ষেত্রে মানব ব্যক্তির প্রাথমিক গুরুত্ব- এর মৌলিক ভিত্তি ।" নৈরাজ্যবাদ, অস্তিত্ববাদ এবং উদারতাবাদ এমন আন্দোলনের উদাহরণ যা মানুষের ব্যাক্তিত্বকে গ্রহণ করে বিশ্লেষণের কেন্দ্রবিন্দু হিসেবে স্বতন্ত্রবাদ - এর আশ্রয় নেয়, যার সাথে জড়িত হয়ে আছে ব্যাক্তির স্বতন্ত্রতা এবং আত্ম-উপলব্ধির অধিকার।
বেইলি (কুস্তিগীর)
পামেলা রোজ মার্টিনেজ (জন্ম: ১৫ জুন ১৯৮৯) হলেন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে বেইলি নামে কুস্তি করেন। তিনি হচ্ছেন একজন সাবেক ডাব্লিউডাব্লিউই র নারী চ্যাম্পিয়ন।
ব্যক্তিগত জীবন
মার্টিনেজের একটি ছোট বোন আছে। মার্টিনেজের কুস্তিতে র‌্যান্ডি সেভেজ, দ্য রক, দ্য হার্ডি বয়েজ, লিটা, রে মিস্টেরিও, জন সিনা, এডি গেরেরো, আইভরি, ভিক্টোরিয়া, ব্রেট হার্ট, ট্রিপল এইচ, দ্য ফ্যাবিওলাস মুলাহ এবং ট্রিশ স্ট্র্যাটাসের তার প্রভাব রয়েছে। মার্টিনেজ অ্যারন সলোর সাথে বিবাহের চুক্তি সম্পন্ন করেছেন, যার সাথে তিনি ২০১০ সালে পরিচিত হয়েছিলেন। তিনি পোগো স্টিকের আগ্রহী সংগ্রাহকও বটে। মার্টিনেজ তার নিজের রেসালিং স্কুলটি খোলার পরিকল্পনা করছেন।
অ্যানচিয়েটাস কোবরা
অ্যানচিয়েটাস কোবরা (Naja anchietae), যা কখনও কখনও অ্যাঙ্গোলান কোবরা হিসাবেও পরিচিত। এটি এলাপিডে পরিবারের এক প্রজাতির বিষাক্ত সাপ। এই প্রজাতিটি দক্ষিণ আফ্রিকার স্থানীয় অঞ্চলে দেখা যায়।
শ্রেণীকরণ
অ্যানচিয়েটাস কোবরা ১৮৭৯ সালে পর্তুগিজ প্রাণিবিজ্ঞানী জোসে ভিসেন্টে বার্বোসা ডু বোকেজ প্রথম বর্ণনা করেছিলেন। সুনির্দিষ্ট নাম অ্যানচিয়েটাস আফ্রিকার পর্তুগিজ একজন অন্বেষক জোসে আলবার্তো দে ওলিভিরা আনচিয়েতার নাম অনুসারে রাখা হয়েছে।
খাদ্যাভ্যাস
এই প্রজাতির খাদ্যাভ্যাস সাধারন এটি টোডস এবং ব্যাঙের মতো উভচর, টিকটিকি এবং অন্যান্য সাপের মত সরীসৃপ, পাখি (পোল্ট্রি সহ) সহ পাখির ডিম এবং ইঁদুরের মতো পুরো এবং স্তন্যপায়ী প্রাণীদের খেতে পছন্দ করে।
শিকারী
অ্যানচিয়েটের কোবরাকে শিকারী পাখি যেমন সেক্রেটারি পাখি এবং সাপের ঈগল এবং স্তন্যপায়ী মাংসাশী যেমন মধু ব্যাজার খেয়ে থাকে। এটি সাদা-গলা মনিটরের ( বারানাস অ্যালবিগুলারিস ) শিকারও হয়।
প্রজনন
অন্যান্য কোবরার মত এই প্রজাতিও ডিম পাড়ে। প্রথম গ্রীষ্মের সময় ৪৭ এবং ৬০টি ডিম পাড়ে। বাচ্চাগুলো গড়ে দৈর্ঘ্যের হয় এবং জন্ম পরবর্তী সময় সম্পূর্ণ স্বাধীন।
বিষ
এই প্রজাতির বিষ মূলত একটি শক্তিশালী নিউরোটক্সিন, তবে এতে কার্ডিওটক্সিক উপাদানও থাকতে পারে। তুলনামূলকভাবে বড় ফ্যাং সহ মাঝারি আকারের একটি প্রজাতি হিসাবে, এটি এক কামড়ে তুলনামূলকভাবে অধিক পরিমাণে বিষ মিশ্রিত করতে পারে। যদিও বিরল, কামড়ে মানুষের ব্যাপক ক্ষতি হতে পারে এমনকি মৃত্যুও হতে পারে।
আজিজুল হাসান গৌরি
আজিজুল হাসান গৌরি (আজিজুল হাসান মাজযুব ও খাজা আজিজুল হাসান নামেও পরিচিত) (১২ জুন ১৮৮৪ - ১৭ আগস্ট ১৯৪৪) ছিলেন একজন ভারতীয় ইসলামি পণ্ডিত ও কবি। তিনি আশরাফ আলী থানভীর শিষ্য ছিলেন। তার চার খণ্ডে রচিত আশরাফুস সাওয়ানাহ বইটিকে আশরাফ আলী থানভীর জীবনীর অন্যতম প্রধান উৎস হিসেবে বিবেচনা করা হয়।
আশরাফ আলী থানভী তার কবিতা হার তামান্না দিল সে রুখসত হো গায়ীর একটি শ্লোকের প্রশংসা করেছিলেন এবং বলেছিলেন যে কারো কাছে যদি এক লক্ষ টাকা হয় তবে সে যেন তা আজিজুল হাসান গৌরিকে উপহার দেয়। এই শ্লোকটিকে ১০০ টি জনপ্রিয় উর্দু শ্লোকের মধ্যে একটি বলে গণ্য করা হয়েছে।
জন্ম ও শিক্ষা
তিনি ১৮৮৪ সালের ১২ জুন ওরাইতে জন্মগ্রহণ করেন। তিনি এমএও কলেজ (বর্তমান আলীগড় মুসলিম বিশ্ববিদ্যালয়) থেকে বিএ এবং এলএলবি লাভ করেন।
কর্মজীবন
তিনি ৭ বছর ডেপুটি কালেক্টর হিসেবে কাজ করেন এবং পরে শিক্ষা বিভাগে যোগ দেন। তিনি ইসলামি মাদ্রাসার উপ-পরিদর্শক ছিলেন এবং এরপর ব্রিটিশ ভারতের যুক্তপ্রদেশের লখনৌয়ের ইংরেজি বিদ্যালয়ের পরিদর্শক হন এবং শুধুমাত্র এই পদ থেকে অবসর গ্রহণ করেন।
তিনি ছিলেন উর্দু ভাষার কবি এবং উর্দু কবিতার গজল, নাজম, হামদ ও নাত রচনা করেন। তিনি প্রথমে "হাসান" এবং তারপরে "মাজযুব" কে তাঁর কাব্যিক নাম হিসাবে ব্যবহার করেছিলেন। তাঁর কাব্যগ্রন্থের কাশকোল-ই-মাজযুব ১৯৫০ সালে প্রকাশিত হয়েছিল।